Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: a 89/1988. (XII. 20.) MT rendelethez]
Paragraph Index: 113

a 89/1988. (XII. 20.) MT rendelethez] (A közúti közlekedési szolgáltatás végzéséhez meghatározott képesítési követelmények I. Belföldi közúti közlekedési szolgáltatásnál:) „1/a) Személytaxival végzett szolgáltatásnál és személygépkocsis személyszállító szolgáltatásnál — a jármű vezetőjének — vizsgát kell tennie: — közlekedési, hibaelhárítási és vezetéstechnikai ismeretekből, vezetéselméletből, — elsősegélynyújtási ismeretekből, — vezetési gyakorlatból, — a személytaxi tartozékainak kezeléséből, — helyismereti jártasságból és idegenforgalmi ismeretekből, — utasfelvételből, fuvarvállalásból, — a személytaxi szolgáltatásra vonatkozó, a kamarai etikai kódexben foglalt szabályokból. 1/b) Személytaxis és személygépkocsis személyszállító vállalkozói képesítés megszerzéséhez a vállalkozás szakmai vezetőjének vizsgát kell tennie: — vállalkozással kapcsolatos munkaügyi, pénzügyi, adózási ismeretekből, — a személyszállítási szerződések szabályaiból.”

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes